PPM ค่าใช้จ่ายลดฮวบ! หนุนงบปี 64 พลิกกำไร 87 ลบ. แจกปันผล 0.10 บ.
PPM รายงานงบปี 64 พลิกกำไร 86.84 ลบ. จากปีก่อนขาดทุน 8.37 ลบ. จากการลดลงของค่าเสื่อมราคาของยานพาหนะ อุปกรณ์คลังน้ำมันและอุปกรณ์สำนักงาน รวมถึงค่าใช้จ่ายในการบริหารปรับตัวลดลงเทียบกับปีก่อน ปันผล 0.10 บ. XD มี.ค.65 และกำหนดจ่าย 24 พ.ค.นี้
PPM รายงานงบปี 64 พลิกกำไร 86.84 ลบ. จากปีก่อนขาดทุน 8.37 ลบ. จากการลดลงของค่าเสื่อมราคาของยานพาหนะ อุปกรณ์คลังน้ำมันและอุปกรณ์สำนักงาน รวมถึงค่าใช้จ่ายในการบริหารปรับตัวลดลงเทียบกับปีก่อน
28 ก.พ. 2565

บริษัท พรพรหมเม็ททอล จำกัด (มหาชน) หรือ PPM รายงานผลการดำเนินงานงวดปี 2564 มีกำไรสุทธิ ดังนี้

กำไรสุทธิสำหรับปี 2564 เท่ากับ 97.90 ล้านบาท ปรับลดลงจากปี 2563 จำนวน 13.16 ล้านบาท หรือร้อยละ 11.85 ตามรายได้ที่ลดลง โดยรายได้จากการให้บริการเช่าและบริการในปี 2564 ลดลงร้อยละ 12.72 เมื่อเทียบกับปี 2563
อย่างไรก็ดีบริษัทมีอัตรากำไรสุทธิเพิ่มขึ้นเป็นร้อยละ 44.06 ซึ่งเป็นผลมาจากต้นทุนที่ลดลงจากการลดลงของค่าเสื่อมราคาของยานพาหนะ อุปกรณ์คลังน้ำมันและอุปกรณ์สำนักงานบางส่วน ซึ่งตัดค่าเสื่อมราคาหมดแล้วแต่ยังใช้งานอยู่และประกอบกับมีการเปลี่ยนแปลงประมาณการอายุการให้ประโยชน์ของอาคารและคลังน้ำมันให้สอดคล้องกับอายุงานทางกายภาพที่เหลืออยู่ และในปี 2563 บริษัทยังมีค่าซ่อมบำรุงที่มากกว่าปกติ อันเนื่องมาจากค่าซ่อมแซมในการปรับปรุงถังน้ำมันสำเร็จรูป และค่าซ่อมแซมเนื่องจากการย้ายแนวท่อดับเพลิง ส่งผลให้ในปี 2564 บริษัทมีต้นทุนจากการให้เช่าและบริการลดลงเมื่อเทียบกับช่วงเวลาเดียวกันของปีก่อน
นอกจากนี้ค่าใช้จ่ายในการบริหารยังลดลงเนื่องจากบริษัทไม่มีการตัดจำหน่ายทรัพย์สินที่มีมูลค่ามากเหมือนปี 2563 อีกทั้งต้นทุนทางการเงินที่ลดลงตามจำนวนเงินกู้ที่บริษัทเร่งผ่อนชำระ
พร้อมกันนี้ บริษัทเตรียมจ่ายปันผลจากกำไรสะสม เป็นเงินสด 0.10 บาท กำหนดวันที่ไม่ได้รับสิทธิปันผล (XD) 15 มี.ค.65 และกำหนดจ่าย 24 พ.ค.65